alexandrainst/scandi-wiki huggingface dataset:
Mario Turchetti

Mario Salvatore Turchetti de Bagnoregio (født 7. februar 1944 i Taormina på Sicilia i Italia, død 5. desember 2021 i Genève i Sveits) var en italiensk historiker og akademiker. Hans forskningsinteresse var de franske religionskriger.

Biografi
Turchetti var sønn av pianisten Galliano Turchetti de Bagnoregio og hans hustru, lærerinnen Maria Fichera de Taormina. Han tok utdannelse i matematikk ved universitetet i Messina i 1963, og fikk studiestipend i 1968 Han perfeksjonerte studiene sine om historiografi ved Italiensk institutt for historiske studier, og begynte å skrive om religionskrigene. Han tok doktorgraden sin ved universitetet i Genève i 1982, og ble assisterende professor i historie ved universitetet i Messina fire år etter. Han hadde mange opphold ved All Souls College i Oxford, University of Wisconsin–Madison, Paris-Sorbonne, og Paris Descartes. I 1993 ble han fullverdig professor og leder for moderne historie ved universitetet i Fribourg. Han pensjonerte seg i 2015.

Han døde av komplikasjoner i sammenheng med covid-19 i Genève den 5. desember 2021, i en alder av 77 år.

Verker
Concordia o tolleranza ? François Bauduin (1520-1573) i « Moyenneurs » (1984)
Concorde ou tolérance ? Les Moyenneurs à la veille des guerres de religion en France» (1986)
«La liberté de conscience et l'autorité du Magistrat au lendemain de la Révocation» (1991)
«Une question mal posée : la Confession d'Augsbourg, le cardinal de Lorraine et les Moyenneurs au Colloque de Poissy en 1561» (1993)
«Calvin face aux tenants de la concorde (moyenneurs) et aux partisans de la tolérance (castellionistes)» (1998)
«Middle Parties in France during the Wars of Religion» (1999)
«Une question mal posée : l'origine et l'identité des Politiques au temps des guerres de religion» (2002)
Tirania şi tiranicidul : forme ale opresiunii şi dreptul la rezistenţă din Antichitate pînă în zilele noastre (2003)
«Droit de Résistance, à quoi ? Démasquer aujourd'hui le despotisme et la tyrannie» (2006)
«Despotism and Tyranny. Unmasking a Tenacious Confusion» (2008)
«Tyrannicie or Regicide ? The Assassination of Charles I in the Controvery between Milton and Salmasius, with a Comparative Analyse of two Trials (1649-1660)» (2009)
Jean Bodin (2010)
Tyrannie et Tyrannicide de l’Antiquité à nos jours (2013)

Referanser

Italienske historikere
Italienske professorer
Personer fra Sicilia
Dødsfall relatert til covid-19 i Sveits
Fixation

Fixation er et norsk metalcore/ rockeband. Bandet slapp sin debut-EP Global Suicide i 2020, og høsten 2021 slapp de låten Stay Awake. Musikken bærer preg av mange ulike sjangre og stiler, og den kan beskrives som melodisk (post) metalcore mikset med elektroniske elementer, stadium rock og post metal.

Fixation har kontrakt med det norske plateselskapet Indie Recordings.

Historie 
I 2020 signerte Fixation en platekontrakt med det norske rock og metal plateselskapet Indie Recordings som jobber med band som blant annet Djerv, Skambankt, Erlend Ropstad og Kvelertak. Den 7. august 2020 platedebuterte Fixation med EP-en Global Suicide, som var mikset og mastret av Jason Livermore. EP-en mottok velvillige anmeldelser i internasjonale media.. 

I 2021 spilte Fixation på by:larm-festivalen på Vulkan Arena.. Den 17. november 2021 utga bandet låten «Stay Awake», som ble spilt på blant annet BBC radio 1s Rock Show, BBC radio 1 Hottest Records of the week  og Kerrang! Radio. 

Fixation ble i 2021 nevnt av Kerrang! og Metal Hammer Tyskland i spalter om de mest lovende internasjonale nykommere i rock og metal-sjangeren. 27. januar 2022 slapp Fixation singelen "Claustrophobic", som nok en gang ble plukket opp av BBC Radio 1 Rock Show. 

Fixation ble kåret til nr 6 på listen over de mest lovende artistene for 2022, stemt frem av norsk musikkbransje. Fixation har i 2022 spilt på festivaler som The Great Escape festivalen i Brighton, UK  og Tons of Rock festivalen i Oslo , og skal spille Summer Breeze festivalen i Tyskland i august.

Diskografi 

 2020: Global Suicide (EP)
 2021: Stay Awake (singel)
 2022: Claustrophobic (singel)

Medlemmer 

 Jonas Wesetrud Hansen – vokal
 Martin Gravdal – bass
 Martin Stenstad Selen – gitar
 Tobias Østerdal – gitar

Tidligere medlemmer 

 Mats Klevar Holm – trommer (2020-2021)

Referanser

Eksterne lenker 
 
 
 

Norske rockegrupper
Byparken (Sandefjord)

Byparken er en park midt i Sandefjord sentrum, avgrenset av Kongens gate, Jernbanealleen, Rådhusgata og bebyggelse som utgjør parkens vestvegg. Parken fikk sin nåværende form ved reguleringen etter bybrannen i 1900, og mange av de bygårdene i mur og naturstein i jugendstil som da ble bygget, omkranser fortsatt parken. 

Lokalt kalles parken også Bytunet.

Historie

I gatestrukturen før 1900 var stedet der parken ligger et utflytende gatekryss der Kirkegaden, Langgaden, Nygaden og Jernbaneveien møttes. Den åpne plassen kaltes «Kjærlighetstorvet». Ved nyreguleringen etter bybrannen i 1900 ble den diagonale Kirkegaden sløyfet for å få til et kvadratur. Da ble det mer åpen plass, og bystyret bestemte i 1901 at plassen ikke skulle bebygges, men beplantes, hvis de nødvendige private bidrag kom inn. Debatten om det var råflott å ha en så sentral tomt uten bebyggelse bølget, og i 1906 måtte private stille 1950 kroner i tillegg til de opprinnelige 500 for å sikre reguleringen til park «til evig tid». Dette året kom det første parkanlegget. 

I 1918 ble en musikkpaviljong, gitt av skipsreder Nils Torvald Nielsen-Alonso, avduket. Paviljongen ble noen år senere flyttet til Preståsen, der den brant i 1950-årene.  

Narvesen ga opp å plassere en kiosk i parken i 1932, etter kritikk i Sandefjords Blad mot å bruke parkareal til kiosk. Men kiosken ble satt opp, og i 1951 erstattet med en ny. I 1936 ble det bestemt å ta vekk alle busker og trær i parken. I parken har det vært tradisjon å sette opp juletre. I 1948 ble parken lagt om, de diagonale stiene ble tatt bort og det ble lagt ny plen og plantet busker i hjørnene.
 
I 1956 ble det bestemt å beholde navnet Byparken, etter at det hadde vært diskusjon om å bruke det navnet på Badeparken, som da skulle anlegges på nytt.

Kunst

Bronseskulpturen «Mor og barn» av Arne Durban ble satt opp i løpet av natten til 17. mai 1950, plassert ved et basseng. Durban var i byen ved monteringen, men det ble ikke holdt avduking. Skulpturen var bestilt av formannskapet i 1949 og bekostet av Alfhild og Thor Dahls legat til byens forskjønnelse. 

Ved fortauet i sydenden av parken står en kubisk sokkel i polert Tjølling-stein, en gave fra Sandefjord Rotary Club til byens 150-årsjubileum i 1995. Her plasseres «Månedens skulptur» og flaggheisingen hver 17. mai skjer også her.

Tusenårssted

Jernbanealleen og de plassene som ligger langs gaten var Sandefjord kommunes tusenårssted i år 2000. Jernbanealleen ble forlenget langs parken etter brannen i 1900, og denne gaten, Kongens gate og parken utgjør det sentrale område for arkitekturen etter bybrannen i 1900.

Bilder

Se også
Murbyen Sandefjord

Referanser

Litteratur
Tollnes, Roar L.: Byvandring i Sandefjord. Fortidsminneforeningen Vestfold avdeling, revidert utgave 2010. ISBN 978-82-995999-1-7. 
Tollnes. Roar L.: Byparken. Kulturminner 4.5. Sandar Historielag, 1997. Besøkt 30. januar 2022.
Parker i Sandefjord
Truth Social

Truth Social (også stilisert TRUTH Social) er et sosialt medium. Plattformen ble lansert av Trump Media & Technology Group (TMTG). Opprinnelig var det planlagt en begrenset lansering på Apples App Store i november 2021, og en full lansering i 2022.

Plattformen ble lansert 21. februar 2022. Den har hatt vedvarende problemer fra begynnelsen, noe som har ført til en lavere brukerbase enn forventet.

Bakgrunn 
Tidligere president i USA, Donald Trump, begynte å lage en ny sosial medieplattform etter at han ble utestengt fra Facebook og Twitter i 2021, som følge av stormingen av den amerikanske kongressen i 2021.

Historie 
Den 20. oktober 2021 ga Trump Media & Technology Group ut en pressemelding som kunngjorde at plattformen planla å gå inn i begrenset beta på iOS i november 2021 før en offentlig lansering i 2022.

Per desember 2021 er Truth Social ennå ikke lansert. Den amerikanske representanten Devin Nunes kunngjorde 6. desember 2021 at han ville trekke seg fra kongressen for å bli administrerende direktør i Truth Socials moderselskap, TMTG.

Lansering 
Trump la ut plattformens første post 16. februar 2022.

Vilkår for bruk 
Da plattformen først ble kunngjort i oktober 2021, var dets vilkår for bruk blant annet at selskapet ikke ville være juridisk ansvarlig for "innholdet, nøyaktigheten, meningene [eller] påliteligheten" til noe brukere måtte legge ut på nettstedet.

Referanser

Eksterne lenker 
 

Donald Trump
Forventede produkter
Nettsamfunn
Aagaards plass (Sandefjord)

Aagaards plass er en rektangulær plass i vestenden av Sandefjord sentrum, mellom Dronningens gate i øst og Sverres gate i vest. Rådhusgata ender i plassen fra øst.

Plassen er oppkalt etter trelasthandler Johannes Aagaard, som levde fra 1820 til 1900. Han var ordfører i 1851 og satt flere perioder i formannskapet; han var byens største trelasteksportør, handelsmann og reder med 12 skuter. Plassen var i Aagaards tid opplagsplass for trelast. Fra 1847 bodde han i Prinsens gate 11, kalt Aagaard-gården. Den ble senere kalt Doktor Larsens gård, etter lege Georg Larsen som overtok gården fra sin far i 1887. En opphetet bevaringsdiskusjon i 1976–80 førte til at eieren satte bygningen i stand og renoverte den etter antikvariske retningslinjer. Men i 1990 ble den påtent og brant ned.

I Et sted i Sandefjord opplyses at det på eller ved plassen var torghandel, smie, meieri, høyvekt, fiskeforretninger, kafeer, bussholdeplass, bilverksted, bensinstasjon, men det oppgis ikke tidsperioder.

Referanser

Litteratur og lenker
Tollnes, Roar L.: Byvandring i Sandefjord. Fortidsminneforeningen Vestfold avdeling, revidert utgave 2010.] ISBN 978-82-995999-1-7. Besøkt 16.12.2021.
Aagaards plass. Sandefjords historie – Lardex. Besøkt 16.12.2021.

Plasser i Sandefjord
Philemon Chambers

Philemon Chambers (fɪˈliːmɒn ˈtʃeɪmbəʳz), (født 9. februar 1994 i USA) er en amerikansk skuespiller. Han fikk sitt gjennombrudd i rollen som Nick i Netflix-produksjonen Bjelleklang (originalens tittel Single all the way) fra 2021.

Bakgrunn 
Chambers vokste opp i Compton, California, USA. Han drømte om å bli skuespiller fra han var 6 år gammel og så Løvenes konge på teater. Fra han var 13 har han hatt mindre roller i flere TV-serier. Han har ingen formell skuespillerutdanning. I 2020 spilte han i kortfilmen Of hearts and castles, under navnet Jonathan P. Chambers. I 2020 landet han rollen som Nick i Netflix-produksjonen Bjelleklang, som er en klassisk feelgood-julefilm med ny vri. 
Han representeres av ABA Talent.

Filmografi

Filmer 
 2021 – Single all the way – Nick
 2020 – Of hearts and castles (kortfilm) – Marcus (kreditert som Jonathan P. Chambers)

Fjernsyn 
 2021 – Popternative – Seg selv
 2021 – Robin & Company – Nick
 Criminal Minds – ukreditert
 All Rise – ukreditert

Referanser

Eksterne lenker 
 
 

Skuespillere fra USA
Personer fra Compton
Rocco Filippini

Rocco Filippini (født 7. september 1943 i Lugano i Sveits, død 13. april 2021 samme sted) var en sveitsisk cellist.

Biografi
Rocco Filippini var sønn av forfatteren og maleren Felice Filippini og pianisten Dafne Salati. Pierre Fournier ledet hans musikalske utdannelse samen med professor Franz Walter fra Genève-konservatoriet, hvorfra han ble uteksaminert som 17-åring med Premier Prix de Virtuosité, en pris som ikke hadde blitt utdelt på 36 år. Han fortsatte å utvikle seg, da under fiolinisten Corrado Romano, og vant andreprisen (uten tildeling av den første), tjue år gammel, ved den internasjonale konkurranse i Genève, og startet sin konsertaktivitet.

Han ble cellist i verdensklasse. I 1968 grunnla han Trio di Milano og i 1992 Accardo-kvartetten. Filippini har opptrådt med Salvatore Accardo og Maurizio Pollini. Han ble assisterende professor i cello ved Giuseppe Verdi-konservatoriet i Milano. 

Filippini døde i 2021 av komplikasjoner utløst av covid-19.

Referanser

Sveitsiske musikere
Cellister
Personer fra Lugano
Dødsfall relatert til covid-19 i Sveits
Valerij Borisovitsj Garkalin

Valerij Borisovitsj Garkalin (russisk: Вале́рий Бори́сович Гарка́лин; født 11. april 1954 i Moskva i RSFSR i Sovjetunionen, død 20. november 2021 i Moskva i Russland) var en sovjetisk og russisk teater- og filmskuespiller. Han ble utnevnt til Folkets kunstner av Den russiske føderasjon i 2008. Garkalin var også professor ved GITIS.

Den 2. oktober 2021, ble han i en alder av 67 år innlagt med covid-19 i Kommunarka, og døde 30. november 2021.

Utvalgt filmografi 
 Katala (1989) som Aleksij Grekov
 Tsar Ivan den grusomme (1991) som Vaska Grjaznoj
 Russkaya simfoniya (1994) som Borisytsj
 Shirli-myrli (1995) som Vasilij Krolikov, Innokentiy Shniperson, Roman Almazov og Patrick Crolikow
 Bednaja Sasja (1997) som Nikolaj Krysjkin
 Dom dlja bogatykh (2000) som kaptein Skorokhodov
 Landsysj serebristyj (2000) som Roman Kromin
 Jeralash (2004—2006) cameo
 Fitil (2004—2006) cameo
 Moja prekrasnaya nyanya (2004) som forfatteren François Ljapen
 Popsa (2005) som Lev Malinovskij
 Odna notsj ljobvi (2008)  som Monsieur Charles, fektelærer

Referanser

Eksterne lenker 
 
 Неофициальный сайт Валерия Гаркалина

Russiske skuespillere
Personer fra Moskva
Dødsfall relatert til covid-19 i Russland
Skuespillere ofre for covidpandemien
NMK Hamar

NMK Hamar er en motorsporklubb fra Hamar, klubb med medlemmer primært fra kommunene Stange, Hamar, Løten og Ringsaker. Klubbens aktiviteter er bilsport, med arrangementer i Bilcross, Crosskart, Rallycross og Rally. NMK Hamar har sitt eget motorsportsanlegg, Vendkvern Motorbane, som ligger på grensen mellom Hamar og Ringsaker kommune.

Eksterne lenker 
 
 NMK Hamar 

Idrettslag i Hamar
Motorsport i Norge
Rallycross
Rally
Knegåing

Knegå : Kommer av å gå på knærne hvorav fotblade vippes opp bak.

Knegåing ble brukt som avstraffelse, hvor man gikk på knærne over personens bryst og ryggparti i den hensikt å brekke flest mulig ribben.

Bjørnstjerne Bjørnsons fortællinger 92  http://runeberg.org/bjorfort/

Tortur
Aleksi Kaunisvesi

Aleksi Matias Kaunisvesi (født 1. november 1997), bedre kjent under artistnavnet Alex Mattson er en finsk musiker, komponist, musikkprodusent og DJ. Han er medlem i bandet Blind Channel som deltok i Eurovision Song Contest 2021 med låten Dark Side og ble nummer seks.

Eksterne lenker 
 
 
 

Finske musikere
The Peerage

The Peerage er en online database over britisk adel og en del europeiske kongelige familier. Siden ble lansert i begynnelsen av 2000-tallet og inneholder opplysninger tilbake til 500 e. Kr. The Peerage drives av newzealenderen Darryl Roger Lundy.

Referanser

Eksterne lenker 
 

Nettsteder
Adel
Landstads plass (Sandefjord)

Landstads plass er en plass nordøst i Sandefjord sentrum ved Sandar kirke, der salmedikteren Magnus Brostrup Landstad var prest. Midt på plassen står et monument over Landstad.

Beliggenhet 

Fra plassen går Dølebakken ut mot nord, Gokstadveien mot øst, Bjerggata mot syd fra det østlige hjørnet og Storgata mot syd. Gokstadveien og Storgata gjennom plassen er en del av fylkesvei 303. Litt syd for plassen tar Landstads gate av fra Storgata mot vest.

Historie og bygninger ved plassen

Nord for plassen ligger prestegården ved Sandar kirke som sto ferdig i 1848, som hadde tunet sitt der Landstads plass ligger. Tunet var samlingssted etter gudstjenester og trafikknutepunkt. I 1790-årene ble Dølebakken lagt om, slik at hovedtrafikken fra nord inn til byen kom her og gjennom plassen. Kommunen kjøpte bygningen i 1914, og den huset kommuneadministrasjonen frem til 1975, og bystyresal. I dag er adressen Sandar Herredshus 1.
Syd for plassen ligger Sandar menighetshus med Olavskapellet fra 1962, i vest ligger Sandar kirke fra 1792. Rett innenfor porten fra plassen til kirkens område ble murene etter middelalderkirken Sancte Marie et Sancte Olaui avdekket i 1901. Portstolpene i granitt ble gitt av Sandeherred Sparebank i 1896.

Plassen er en rundkjøring, anlagt høsten 1981. Monumentet ble flyttet fire meter mot øst og fikk et rundt område med diameter 12,50 meter. Kjørefeltene ble snevret inn. Før rundkjøringen var det vanlig å parkere ulovlig rundt statuen og særlig mot Storgata.

Landsstadmonumentet

Salmedikter Magnus Brostrup Landstad var sogneprest i Sandar fra 1859 til 1877, og forlot byen med sin familie samme år. I 1921 tok pastor i byen, senere Agder-biskop Johannes Smidt, initiativ overfor Sandar Lærerlag til et monument over Landstad. Den lokale billedkunstneren Hans Holmen leverte utkast til monument i larvikitt og i innsamlingen bidro fire tusen mennesker. Avdukingen skjedde 17. mai 1928. Den opprinnelige plasseringen markerte umiddelbart at Landstad var på vei fra prestegården til kirken, i prestekjole og med salmebok under armen. Flyttingen fire meter lenger mot syd i 1981 gjør dette mindre umiddelbart forståelig. Et forseglet kobberskrin med Landstads salmebok, en kartskisse, en orientering om monumentets historie og navn på elevene som var med på innsamlingen er lagt inn mellom sokkel og statue.

Vakre vegers pris 1989

Utformingen av plassen med rundkjøring som Statens vegvesen hadde ansvar for ble i 1989 tildelt Vakre Vegers pris, vegdirektørens pris for anlegg med gode estetiske kvaliteter tilpasset omgivelsene. Juryen la vekt på at den nye plassen var utformet med god tilpasning til en gammel kirke, et menighetshus, et eldre herredshus og kirkegården med store trær som strekker seg utover gatekrysset.  Plassen fungerer meget bra trafikkteknisk, og rundkjøringens dimensjon harmonerer med byrommet omkring.

Referanser

Litteratur og lenker
Tollnes, Roar L.: Byvandring i Sandefjord. Fortidsminneforeningen Vestfold avdeling, revidert utgave 2010. ISBN 978-82-995999-1-7.
Vakre veger 1989. Pdf. Vegvesen.no. Besøkt 5.12.2021.

Plasser i Sandefjord
Ansgar Leiten

Ansgar Leiten (født 26. april 1908 i Syvde, død 15. juli 1992) var en norsk maler, skulptør og poet.

Biografi 
Ansgar Leiten ble født i Syvde på Sunnmøre som sønn av Enok Knutsen Myklebust (fra Leite) og Marta Årøy. Han begynte å male i tenårene, og fra tjueårene var han kunstner på heltid. Leitens kunst og kunstneren selv var kontroversiell i sin levetid. Han holdt seg på siden av de etablerte kunstorganisasjonene og søkte aldri kunsterstipend eller støtte fra staten. Han regnes som den første fra Vanylven som har kunnet leve av kunstneryrket. Selv var han med på å etablere flere kunstmalerklubber og miljøer på Sunnmøre og i Nordfjord, og underviste også for andre malere.

Kunstnerboligen på Eidså 
Sammen med konen Elna Leiten (født Eidså) bygde Ansgar Leiten egenhendig kunstnerboligen på Eidså. Huset bygget de av det materialet som var fritt tilgjengelig; gneis og sement. Steinen ble delvis slått til pukkstein som huset hviler på. Farget flaskeskår ble satt inn i sementfugene mellom steinplatene. Med få unntak, slik som bearbeidelse av dører og vinduskarmer, samt å reise sperrene på taket, sto ekteparet for hele byggeprosessen alene. Boligen blir i dag gjerne referert til som Leitenhuset, og er regnet som et kulturminne i Vanylven kommune.

Galleri Leiten 
4.juli 1991 åpnet Galleri Leiten i Stryn etter initativ fra kultursjefen i Stryn. Det var en samling av 52 av Leitens verk, lokalisert i Stryn kulturhus. Galleriet ble avviklet i 2010, da kommunen ønsket å samlokalisere Leitens malerier med de av kunstneren Kaare Sunde. Leitens familie mente at dette ikke var i tråd med avtalen Leiten hadde gjort med kommunen, og bildene ble tilbakeført til familien.

Deltakelse på Vestlandsutstillingen 
Ansgar Leiten stilte ut på Vestlandsutstillingen på 50-tallet, med følgende verk:

 1952: Kvinner, morgen (mosaikkmaleri)
 1953: Balladula (pastell)
 1954: Ved byen

Referanser 

Norske malere
Norske lyrikere
William av Gloucester

William av Gloucester (født 18. desember 1941, død 28. august 1972) var en britisk prins. Han var barnebarn av Kong Georg V og søskenbarn av Dronning Elizabeth II.

Død 
28. august 1972 omkom Prins William i en flyulykke da flyet hans krasjet inn i en fjellvegg. Ulykken fant sted foran  tilskuere.

Prins William ble gravlagt i den kongelige gravlunden Frogmore, utenfor Windsor slott 2. september 1972

Referanser 

Britiske prinser
Kongelige briter
Frode Thomassen

Frode Thomassen (født 20. april 1967), er en norsk tidligere fotballspiller som er daglig leder i Fotballklubben Bodø/Glimt. Thomassen spilte midtbane for Fauske/Sprint, Lyn Fotball og Stabæk.

Referanser

Eksterne lenker 
 

Norske fotballspillere
Fotballspillere for Lyn Fotball
Fotballspillere for Stabæk Fotball
Frode Båtnes

Frode Båtnes (født 25. mars 1966) er en norsk politiker (Ap). Han er ordfører i Namsos kommune i Trøndelag fra 2021.

 
 

Ordførere i Namsos
Ap-ordførere i Trøndelag
Fødsler i 1966
Myrmechixenini

Myrmechixenini er en gruppe av skyggebiller.

Utseende 
Små (1,3-2 millimeter), avlange, fint hårete, blankt brunlige skyggebiller. Antennene er utvidet mot spissen, pronotum avrundet firkantet, dekkvingene jevnbrede.

Levevis 
Arten lever i skog, der de gjerne finnes på sopper som vokser på død ved, særlig kjuker. De borer i soppenes fruktlegemer.

Utbredelse 
Det lever én art i Europa og én i Nord-Amerika. Den tredje arten er beskrevet fra Sulawesi.

Systematisk inndeling  
Gruppen blir ofte plassert som en egen underfamilie, Myrmechixeninae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien boreskyggebiller, Diaperinae
 Stammen Myrmechixenini Jacquelin du Val, 1858
 Slekten Myrmechixenus Chevrolat, 1835
 Myrmechixenus picinus (Aubé, 1850)
 Myrmechixenus subterraneus Chevrolat, 1835 - forekommer i Norge
 Myrmechixenus vaporiarorum Guérin-Méneville, 1843

Referanser

Eksterne lenker 
 

Skyggebiller
Biller formelt beskrevet i 1835

en:Myrmechixenus
VM i svømmesport 2023

VM i svømmesport 2023 blir arrangert i Fukuoka i Japan i juli 2023.

Mesterskapet skulle egentlig blitt arrangert i 2021, men på grunn av utsettelsen av Sommer-OL 2020 på grunn av koronapandemien ble det usatt ett år før det ble utsatt enda et år, også det på grunn av pandemien.

Medaljevinnere

Svømming

Menn

Kvinner

Mixed

Maratonsvømming

Menn

Kvinner

Lag

Stuping

Menn

Kvinner

Mixed

Høydestuping

Synkronsvømming

Vannpolo

Referanser

Eksterne lenker 
 

VM i svømmesport
Internasjonale mesterskap i Japan
Internasjonale mesterskap i 2023
Sport i Japan i 2023
Svømming i 2023
Stuping i 2023
Synkronsvømming i 2023
Vannpolo i 2023
Svømming i Japan
Stuping i Japan
Synkronsvømming i Japan
Vannpolo i Japan
VM i orientering 2022

VM i orientering 2022 ble arrangert i Kolding og Trekantområdet i Danmark fra 26. til 30. juni 2022.

Medaljevinnere

Menn

Kvinner

Blandet

Referanser

Eksterne lenker 
 

VM i orientering
Internasjonale mesterskap i Danmark
Internasjonale mesterskap i 2022
Sport i Danmark i 2022
Kolding kommune
orientering i 2022
orientering i Danmark
VM i BMX-sykling 2022

VM i BMX-sykling 2022 ble arrangert i Nantes i Frankrike fra 26. til 31. juli 2022.

Medaljevinnere

Referanser

Eksterne lenker 
 

VM i BMX-sykling
Internasjonale mesterskap i Frankrike
Internasjonale mesterskap i 2022
Sport i Frankrike i 2022
Sykling i 2022
Sykling i Frankrike